Herman Flesvig

**Herman Flesvig** (født 1992) er en norsk komiker, skuespiller, og forfatter. Han har deltatt i flere underholdningsprogrammer på NRK, blant annet sammen med Robert Stoltenberg. 

I 2019 både lagde og spilte han hovedrollen i komiserien *[[Førstegangstjenesten (TV-serie)|Førstegangstjenesten]]* på NRK. Han lagde også podkastene *storefri* og ''friminutt'' sammen med Mikkel Niva for Schibsted.

## Bakgrunn og virke
Flesvig vokste opp i Ski kommune i Akershus. Han begynte med komedie da han studerte tv og film ved Westerdals ACT i Oslo. Der dannet han humorkollektivet Ledelsen sammen med tre studievenner, og i 2016 dannet han musikkduoen Læx & Ludo sammen med Jon Sindre Fjellvang. Duoen ga ut et par festlåter som «Promille i høyden» og «Promille på stranda», og de inngikk et samarbeid med Norsk Tipping. Disse ble sendt i Humorlab på NRK. 

I 2016 ble han kjent for et større publikum gjennom parodier på kjendiser som skuespilleren Aksel Hennie og bloggeren Anna Rasmussen. Filmsnuttene la han ut på Instagram, og i løpet av høsten 2016 fikk han over  følgere på Instagram.

I 2017 og 2018 laget han flere programmer i TV-serien *Hytteliv*, sammen med komiker Robert Stoltenberg. I november 2018 var han også programleder for musikkprisutdelingen P3 Gull på NRK. I 2019 ga Flesvig stemme til over hundre roller i den danske animasjonsfilmen *[[Rutete Ninja]]*, som var regissert av Anders Matthesen og produsert av Nordisk Film. I april 2019 startet han NRK-podkasten *[[Friminutt (podkast)|Friminutt]]* sammen med Mikkel Niva. Podkasten lå lenge på Podtoppen som Norges mest hørte podkast. *Friminutt* vant publikumsprisen og årets underholdningspodkast i Prix Radio høsten 2020.

Vinteren 2019–2020 hadde NRK premiere på to humorserier med Flesvig: *[[Førstegangstjenesten (TV-serie)|Førstegangstjenesten]]* som slo seerrekord i NRK med premieren desember 2019, og *[[Allerud VGS]]* med premiere i januar 2020. Sommeren 2020 ble humorserien *Førstegangstjenesten* nominert i to kategorier på Gullruten 2020, henholdsvis for «Beste humorprogram» og for «Årets TV-øyeblikk» (for scenen «Mæhmed pakka baggen»). Serien ble også nominert til Årets Mediepriser i klassen «Årets programserie web-tv». Sesong to av *Førstegangstjenesten* med ti episoder hadde premiere i oktober samme år. Andre sesong ble kåret til beste humorprogram under Gullruten 2021, mens Flesvig ble nominert til publikumsprisen og i klassen beste manus, tv-drama. Han vant publikumsprisen under Gullruten 2022 for *Førstegangstjenesten*, etter å ha vært én av fire finalister etter den innledende avstemningen.

## Priser og nominasjoner

## Radio og podkast
* 2019–2022: *[[Friminutt (podkast)|Friminutt]]*, med Mikkel Niva
* 2022–: *Storefri*, med Mikkel Niva

## Film og fjernsyn
* 2016: *Humorlab* «Ledelsen»
* 2017–2018: *Hytteliv* – ulike roller
* 2018: *[[P3 Gull]]* – programleder
* 2018: *[[Rutete Ninja]]* – stemmeskuespiller med alle roller
* 2019: *[[Jorden rundt på 6 steg]]* – deltaker sammen med Mikkel Niva
* 2020: *[[Allerud VGS]]* – rollen som gymlærer
* 2019–2021: *[[Førstegangstjenesten (TV-serie)|Førstegangstjenesten]]* – flere roller, serieskaper og manusforfatter
* 2022: *[[Flus (TV-serie)|Flus]]* (TV-serie) – rollen som «Even»
* 2024: *Oppdrag Europa* - reiseprogram sammen med Mikkel Niva
* 2024: *[[Lykkeland (TV-serie 2018)|Lykkeland]]* – rollen som Sture Movik i sesong 3

## Referanser


## Eksterne lenker
* 
* 
*